LidanRubinov/Halacha-QA huggingface dataset:
שאלה: קניות בקיוסק בו מוכרים בובות של סנטה קלאוס: לכב הרב, האם ניתן לקנות בקיוסק בו נמכרות גם בובות ומתנות של סנטה קלאוס? אם אסור וקניתי, מה לעשות עם המוצרים? האם ניתן מלכתחילה להמשיך לקנות בקיוסק זה? יצויין כי איני יודע אם המוכרת יהודיה אם לאו רוב תודות
תשובה: העובדה שמוכרים במקום בובות של סנטה קלאוס בהחלט צריכה להביא לכך שלא נקנה במקום זה. אולם הדבר לא אוסר את מה שנקנה.
שאלה: כלים חדשים: אדם שקנה כלים חדשים ושכח להטביל אותם לפני שבת ואין לו כלים אחרים האם מותר לו להשתמש בכלים האלו ולבשל בהם מאכלים לשבת?
תשובה: ציטוט מפסקי הרב אליעזר מלמד: כידוע יהודי שקנה או קיבל כלי מאכל מגוי, אסור לו לאכול בו עד שיטבילנו. ואם לא הטביל אותו לפני שבת: יש אומרים שאסור להטבילו בשבת, מפני שזה נראה כתיקון כלי, שלפני הטבילה לא היה הכלי ראוי לאכילה ועל ידי הטבילה נעשה ראוי (רא"ש). ויש אומרים שאם צריך לאכול בו, מותר להטבילו שאין הטבלתו נחשבת לתיקון, כי בדיעבד, אם השתמשו בו בלא טבילה, המאכל כשר (רי"ף). ואם יש שם גוי נאמן, נכון לתת לו את הכלי במתנה ולבקש מהגוי רשות להשתמש בו, שבאופן זה מותר ליהודי לאכול בו בלא טבילה (שו"ע שכג, ז). ונכון לבקש אחר השבת מהגוי שיעניק לו בחזרה את הכלי במתנה, ויטביל אותו עיין
שאלה: אשר יצר: אם נכנסתי לשירותים פשוט לקחת משהו, ולא למטרה להתפנות, אני עדיין חייבת בנטילה, אך האם אני חייבת גם? כי הרי לא התפנתי. :)
תשובה: את חייבת בנטילה. ברכה בכל מקרה לא מברכים גם אחרי שמתפנים, אלא נוטלים בלא ברכה ומברכים אשר יצר. במקרה שלא התפנית נוטלים בלא ברכה ולא מברכים אשר יצר
שאלה: ניקוי עלים ירוקים בשבת: הרב אליקים לבנון פסק כי אין איסור לשטוף עלים ירוקים במי סבון בשבת. מה לגבי איסור נטילת נשמה של החרקים. הרי פעולה זו הורגת אותם בנוסף על כך שהיא מפרידה אותם מן העלים. האם מותר להרוג חרקים בשבת? ב מראש אורי
תשובה: הוא סובר שזה לא פסיק רישא. וראינו בעינינו עשרות רבות של פעמים שגם לאחר שרייה של ירק עם סבון 3-5 דקות החרקים נשארים חיים וגם מטיילים על רשת הבדיקה שלנו.
שאלה: ממודה אני": כבוד הרב ילדיי נוהגים להתפלל "מודה אני" בבקרים. אח"כ הולכים לבית ספר וגם שם מתפללים את אותה הברכה. האם הכפילות זאת יוצרת "ברכה לבטלה" ויש צורך לאומרה רק פעם 1? מראש והמשך יום טוב
תשובה: ב"ה, אין בעיה לומר מודה אני פעמים. דני ארגמן
שאלה: תמונה נופלת: רציתי לשאול בבקשה יש לי תמונה של אישה בחדר תמונת דיוקן כזו קנויה אישה לא מוכרת והיא נפלה לי 3 פעמים עם המסמר בפרקי זמן שונים. אני ממש מודאגת כי קראתי באינטרנט שלפי אמונה רווחת זה אומר שזה סימן למוות ח ו אבקש תשובתך אם יש לכך סימן רע או טוב ע פ הדת היהודית
תשובה: מדובר באיסור ניחוש זו עבירה לחשוב שיש קשר בין הנפילה למוות. זה לא סימן לכלום.
שאלה: נידה: האם אישה הנמצאת במערכת יחסים חייבת בטבילה בזמן שהיא בנידה? מראש
תשובה: ב"ה, אם היא נשואה איתו היא צריכה לטבול במקוה. אם לא נשואים צריך קודם להתחתן ולפני החתונה טובלת במקוה וכן אחרי כל פעם שרואה צריכה שבעה נקיים וטבילה. דני ארגמן
שאלה: כשרות בrebar: מה טיב הכשרות ברשת rebar?
תשובה: יש סניפים עם הכשר ויש שאינם עם הכשר. כל סניף נידון ע"פ התעודה של הרבנות המקומית.
שאלה: תפילות: ברצוני לברר 2 דברים: 1) האם אישה בזמן נידה רשאית להתפלל בבית כנסת? ובכלל האם רשאית להחזיק סידור? 2) אם ברצוני להתפלל תפילת מנחה עד איזו שעה ניתן להתפלל? מודה מראש על העזרה
תשובה: ב"ה, א. מותר ב.עד השקיעה. דני ארגמן
שאלה: כיסוי ראש בחתונה-מקור: לרב! נתקלתי בתשובה של הרב בספר השו"ת "רשו"ת היחיד", ואינני מצליח למצוא את המקור לה. בעמוד 159 הרב ענה -שלבישת כיסוי ראש לאחר החופה חדר ייחוד איננו נצרך, ו"אף מיותרת ומוטעת". אשמח אם הרב יוכל להפנות אותי אל מקורה של הדעה הזאת.
תשובה: אף שלא שיניתי את עמדתי בנושא זה - לא הייתי מתבטא כך היום, אלא בעדינות גדולה יותר. לעצם העניין, המקור הוא פשוט ביותר: העובדה שכל גדולי הדור, לפני שנים לא רבות, התחתנו כך, ונשותיהם לא כיסו את הראש לאחר החופה. הסיבה לכך היא כאמור פשוטה: כל עניין כיסוי הראש אינו קשור לצניעות (כיוון שלו זה היה כך גם בתולות היו צריכות לכסות את ראשן), אלא הוא חלק מדיני אישה נשואה. אנו מוצאים במקורות כי יש צורה מיוחדת ליום הנישואין עצמם (משנה בכתובות), וכאמור - אישה נשואה הלבושה בבגדי כלה והיא עם הינומה לבושה ככלה ביום חתונתה, וכיסוי הראש מתחיל מהיום שאחרי.
שאלה: לקראת חתונה: כבוד הרב אני נמצאת בזוגיות כשנתיים וחצי. אני ובן זוגי החלטנו להתחתן אך אנו צעירים וחסרי אמצעים, אין ביכולתנו לממן שכר דירה. האופציה שבן זוגי העלה היא שנגור אצל הוריו על מנת לחסוך כסף לפחות בשנתיים הראשונות לנישואים. אני יודעת שיש בעניין זה לבטים, ואני רוצה לקבל החלטה ע"פ דרך התורה. אשמח לתשובה,
תשובה: ב"ה, זה לא רעיון טוב, כי אי אפשר לפתח את הקשר כאשר נמצאים בבית של אחרים בתור אורחים. צריך לעשות כל מאמץ כדי לגור ביחידת דיור משלכם - אפילו קרואן או משהו כזה. דני ארגמן
שאלה: אמרו שיש לי נשמה גבוהה, ואני בכלל רוצה להיות חילוניה:, אמא שלי הלכה לרב גדול מאוד ומוכר והוא אמר לה שלבת השנייה שלה יש נשמה גבוהה (אני ) מזה אומר זה קצת מסקרן אותי? אני לא מבינה איך ה ברא אותי עם נשמה גבוהה אני טועה אם הוא התבלבל בנינו לבין אחותי שנמשכת לתורה ומתחזקת כל הזמו ברוך ה מצד שני אני שנמשכת לברים יותר חומריים אני לא כזאת חומרית אבל מאז שהייתי קטנה רציתי להיות חילוניה אני באמת משהו מוזר אני זוכרת את עצמי קטנה מאוד נראלי כיתה א רוצה להדליק את הטלוויזיה בשבת ותמיד בני הדודים שלי והמשפחה שלי בכללי חושבים שאני יהי חילונית כי אני גן נראת לפי איך שזה נראה אני יש לי נשמה בגודל זבוב. הה
תשובה: לך כשמדברים על  נשמה גבוהה, מתכוונים לומר שיש לאדם רצון מאד גדול להעמיק ולהיות מחובר בצורה אמיתית לרבונו של עולם. את כותבת שרצית להדליק את הטלביזיה בשבת כבר בכיתה א, ואם אני מבין נכון, זה לא בגלל שכל כך רצית לראות טלביזיה (את כתבת - שאת לא כזאת חומרית) אלא בגלל שהרגשת שלא מספיק לך הכללים ה יבשים  ואת מוכנה להפר אותם. אני מתרשם שאת באמת רוצה לברר את הדברים לעומק, להבין את הדברים בצורה כוללת וגבוהה וזה באמת יתן לך משמעות בשמירת תורה ומצוות. כתבת שבני המשפחה שלך חושבים שתהיי חילונית, ובאמת כאשר אדם לא כפוף לכללים הרגילים בהחלט יש סכנה שהוא יצא מהדרך. על כן, בסופו של דבר, זה הבחירה שלך. האם זה שאת לא מרגישה כפופה לכללים זה יאפשר לך לעשות לפי מה שמתחשק לך, או אדרבה, זה שאת לא כפופה לכללים זה יגרום לך לחפש באמת את המשמעות שלהם, את המקור שלהם, לחפש את האמת בעולם ולא להרפות וכך להגיע לקיום של המצוות לא בתור  חוקים יבשים  אלא בתור ההבנה של המשמעות שלהן. ברכה והצלחה טוביה tsbias1 Gmail.com
שאלה: לחם: האם מבחינה הלכתית, מותר לתת ליונים, כיכר לחם שלמה שנקנתה במיוחד עבורם, או שמותר רק שאריות לחם?
תשובה: אוכל שניתן לאוכלו כבני אדם - אין להאכיל בו יונים. אולם אם הוא יבש או לא מיועד לאכילת בני אדם - הדבר מותר.
שאלה: בגדתי בבעלי: ישנו דבר שמאוד מטריד אותי ואני ממש לא יודעת מה לעשות. בגדתי בבעלי ואני ממש לא יודעת מה אני עושה. אני ממש במשבר מהנושא הזה. רציתי לשאול איך אני מכפרת על זה ואיך אני נוהגת מבחינת ההלכה לגביי העניין של אישות.
תשובה: ישר כחך שהפסקת עם הטומאה הנוראה הזו, ואת מבקשת לשוב אל ד. עשית מעשה שהוא מהחמורים בתורת ישראל, וכל ימיך הוא יהיה תלוי ועומד לתשובה עמוקה ותמידית, בבחינת  חטאתי נגדי תמיד. יש דיון ארוך בראשונים ובאחרונים לגבי החיוב שלך לומר לו, ודעת הרוב שעלייך לומר לו, מעיקר הדין. אולם הדבר תלוי גם בשאלה האם את בכלל נאמנת ללא עדים, והאם הוא יאמין לך, ואם רשאי בכלל להאמין לך או שעליו לחשוש שנתת עינייך באחר. כמו כן יש דיון האם הוא רשאי להאמין לך מצד עצמו, שמא הוא מאמין כדי לכפות גט שלולי כן לא יכל לתת. לכן עלייך לפנות לבי"ד שיכריע לאור הנסיבות. אם אינך יכולה נפשית, תתקשרי עמי ונפסוק על פי הדין ופרטי המקרה. החזרה בתשובה לאחר תהליך זה, כוללת הבנה שכלית בהירה מדוע הדבר אסור, שיש בזה עבירה על מצוות ד. ובנוסף פגימה ביסוד התורה- והייתם קדושים, להקים משפחה על טהרת הקודש שבה האשה נאמנת לבעלה, ורק כך השכינה שורה. עלייך למצוא את המניעים לחטא, את התרבות שאת קשורה בה, ואת הקרבה לצדדים הללו במדיה ובמקום העבודה וכו, ולעבור נפשית ותרבותית למקום אחר כך שלא תחטאי שוב. עלייך לקבוע עיתים לתורה המתאימה ללימוד הנשי- מוסר, הלכות נשים, אמונה. בהצלחה בטהרתך
שאלה: שיחה עם הילד על.: כבוד הרב סליחה על השאלה הלא כל כך צנועה. באיזה גיל (של הילד) רצוי לדבר על שינויים ההורמנליים שעומדים להתרחש לו ואיך? אני פוחדת שהסביבה (חברים) יספרו יותר מדיי ובבית ספר לא בטוח שמלמדים את זה ושוב סליחה. המשך יום טוב
תשובה: ב"ה, חשוב לדבר על זה, בערך בגיל בר מצוה, יש הרבה חומר בענין, למשל כאן, דני ארגמן
שאלה: הוכחה שיש כפרה על זרע לבטלה לפי הזוהר הקדוש: לכם! אני רוצה לדבר קצת על הזוהר הקדוש. הדור שלנו מלא בני נוער שחוטאים בחטא הידוע זרע לבטלה(גם אני פעם חטאתי) לצערי הרב! אני רוצה לחזק את הלבבות השבורים שלהם על מה שכתבו בזוהר: "אין תשובה מועילה לחטא זה" יש הטוענים שהזוהר לא מתכוון פשוטו כמשמעו. אבל מצאתי הוכחה בזוהר שהקב"ה לא מוחל על ידי תשובה לחטא זרע לבטלה, אלא תשובה עם לימוד תורה!!! בזהר (רות אות י"ב) ו : "ואף דעביד עובדין בישין ואוליד בנין בישין בסטרא דמסאבא כד אושיד. זרעיה לארעא, אבל בתיובתא שלימתא ואוליף אורייתא כולא ימחל ליה.(פרשת ויחי) משפט זה אומר שתשובה לא מועילה בלי לימוד תורה, אבל תשובה עם תורה בוודאי שימחל ה. ידוע לנו שזרע זה מגיע מהמוח ולא מהלב, תשובה זה מהלב ולימוד תורה זה למוח. ולדעתי זאת הסיבה למה כתוב בזוהר שתשובה לא מועילה, כי התכוונו שלימודי תורה מועילים ולא התשובה (לפי ההוכחה שכתבתי למעלה) אם תוכל לתת לי מה אתה חושב על זה, אשמח לקבל תשובה, ודרך אגב האם אתה יכול תעביר את זה לאחרים כדי שאני יקבל את מצוות זיכוי הרבים? על הקדשת זמנך לקרוא את המכתב.
תשובה: כעין זה אכן משמע מהגר"א
שאלה: כבאות בשבת- התנדבות: אני מתנדבת בכבאות האם אני יכולה לעשות משמרת בתחנה בשבת?
תשובה: אין לעשות התנדבות כבאות בשבת משום שאין שם הקפדה על שמירת שבת כפי ההלכה, ומתירים הכל בשופי ללא טעם. רק כבאי מקצועי וקבוע שיודע היתר ואיסור בשבתות, והרגיל את התחנה בכללים שלו- יכול.
שאלה: יחסים: רציתי לשאול פשוט מאוד קשה לי. אשתי לוקחת גלולות מסוג מליאן ולאחר הפסקה היא מקבלת מחזור שאורך לכל הפחות שבוע וחצי דבר שלי מאוד מאוד קשה להתמודד איתו רציתי להבין האם זה כך לאחר לקיחת גלולות מה הרב ממליץ לעשות?
תשובה: יש המון סוגים של גלולות - לכל גלולה יש תגובה גופנית קצת שונה. אשתך תפנה לרופאת נשים ותבקש משהו אחר - תבדקו מה מתאים לכם.
שאלה: מנהגי אבלות: סבתי נפטרה לפני כשבועיים ועלו אצלנו מס שאלות הנוגעות למנהגי אבלות. 1. הדלקת נר נשמה - האם מותר להדליק נר נשמה בבית גם לאחר תום השבעה? קרי בתקופת השלושים ולאחריה. אימי שהתגוררה יחד עם סבתי והייתה קשורה אליה מאוד הרגישה צורך להמשיך ולהדליק נר נשמה בבית גם לאחר תום השבעה. אחיותיה טוענות שיש בכך הטרדת הנשמה של סבתא. 2. לבישת הבגדים של סבתא - שמענו כי לבישת הבגדים של סבתא מותרת רק בתום שנה. האם נכון? בנוסף, האם אני כנכדתה יכולה ללבוש את בגדיה? האם קיים בכך חשש? יש לציין, כי סבתי גידלה אותי והיא הייתה לי כאם נוספת. 3. השתתפות בחתונה - בן דודי מתחתן בעוד כשבוע, לפני תום השלושים. האם האחיות (בנותיה של סבתא) רשאיות להשתתף בטקס החופה? כמו כן, בתום החופה האם אפשרי כי הן ישהו בחדר סגור או במקום מבודד אחר במקום האירוע?
תשובה: מהשמים תנוחמו, 1. מותר ורצוי מאד להדליק נר במשך כל השנה. 2. מותר ורצוי מאד ללבוש את בגדיה. אם עושים זאת במשך השנה גם עושים לך נחת רוח בכך. בנעלים שהיו בפטירתה לא משתמשים כלל. 3. לגבי החתונה ההורים של החתן רוקדים ומתלבשים בחתונה כרגיל שאר האבלים מותר להם להגיע רק לחופה יתכן שחלק מהאבלים אין זה מתאים להם והם יאמרו שאסור - אין ללחוץ עליהם לבוא בשום אופן אלא כל אחד יעשה כחפצו. ולאחר מכן הם לא נשארים לא במקום החתונה, לא במקום שמיעת מוזיקה מהחתונה ולא באוכל מהחתונה. בבנין ירושלים תנוחמו דוד לוי 098987548
שאלה: בדיקת קלחי תירס: האם יש צורך בבדיקת קלחי תירס שלמים, ואם כן כיצד יש לבודקם לאוכלם?
תשובה: נא עיין-
שאלה: אשה שיצאה לתרבות רעה, או פנויה: אשתי ואני נישאנו לפני 25 שנה בחתונה נפרדת, כזוג דתי, וגדלנו את כל ילדינו לתורה, מצוות ויראת שמים. בסה"כ הייתה מערכת יחסים מוצלחת מאוד, אוהבת והדדית, עד שיצאה אשתי ללימודי משפטים ואז החלה בהתדרדרות רוחנית וסלידה מתורת ישראל ריקודי עם מעורבים, חדר כושר מעורב, לבוש לא צנוע כגון גופיות, מכנסיים וחצאיות קצרות מאוד ואף התכתבות עם ידידים בשבתות וחגים להדגיש שאין לי ראיה ח"ו שהיא אסורה לי אחרת לא הייתה שאלה. התנגדותי לדרכה עוררה מחלוקת וריחוק עד כדי מרידה בחודשים האחרונים, וחוסר הסכמה ליחסי אישות. יחד עם זאת, מערימה קשיים בתהליך גירושין, נוח לה להתפרנס על ידי, ואני מאוד חושש למצבם הרוחני של הקטנים אם ילכו עימה וכך "נמרח" התהליך כבר כמה חודשים, ועשוי עוד להתעכב חודשים רבים. אני אדם ירא שמים, נוטר ברית בחסדי ה, בעל הסמכה לרבנות ומחברם של - ספרים. האיפוק קשה לי מאוד!! מאוד!! מבחינה פיזית, ועל כן פונה לכבוד הרב שיפסוק בעניין רגיש זה: ברור לי כי עפ"י ההלכה רצוי להתאפק ובמידה וקיים קושי רב, טוב יותר להוציא זרע לבטלה ח"ו, מאשר לבוא על אישה פנויה גם אם היא שומרת נידה וטובלת במקוה טהרה. עם זאת, ראיתי בטהרת הקודש של הרב ראטה, בשם הזהר הקדוש, כי ש חמור יותר מכל הביאות האסורות, כולל אשת איש ובעילת נוכריה, ה ישמרנו ויצילנו ב"מ. אבקש את פסיקת הרב בנושא וכ"כ באם ידוע לכבודו על צמח או תרופה המסייעים בהורדת החשק הנ"ל. ובכבוד רב
תשובה: אינני יכול לסייע לך ללא פגישה איתך ועם רעייתך. ככלל- אם אשה מתנהגת כפי שתארת, ודאי יש להתגרש ממנה, ובייחוד לשמור על הילדים שיגדלו באמונה וישרות. את היצר צריך לשמור לנישואין הבאים, להתפלל לד  שיסייע לך להתמודד מול התאווה, ואל תביא עצמך לידי נסיון. איסור הוא חמור מאד, והרי הוא כשפיכת דמים וכמיבא מבול לעולם. לכן יש להלחם ביצר הזה בכל הכח. אולם איסור ביאת פנויה אפילו בטהרתה, ללא חו"ק כדת משה וישראל, הוא איסור חמור יותר ויש בו גם פריצת גדר קדושת ישראל הכללית. תהיה חזק, אמיץ, קדוש, אב בריא ויציב עבור ילדיך, וסוף המציאות להאיר לך פנים. בהצלחה במלחמת ד
שאלה: תו  מ בהיתר מכירה: האם מי שסומך על היתר מכירה צריך להפריש תו"מ וא"כ האם
תשובה: יש בזה הרבה ספקות ולכן מפרישים בלי ברכה. ומכיון שיש גם ספק האם הוא שייך לשנה ראשונה או שנה שישית אז יש להפריש גם מעשר שני (ולפדות אותו בלי ברכה) וגם מעשר עני (ולא לתת אותו בפועל לעני).
שאלה: בשר וחלב שש שעות או חמש : לכבוד הרב שמעתי שהכוונה שצריך לחכות 6 שעות בין בשר לחלב שמותר לאכול חלבי אחרי יותר מחמש וחצי שעות אחרי אכילת בשר האם זה נכון?
תשובה: הרמב"ם כתב כשש שעות, ועל כן יש שאינם מקפידים על שש מלאות אלא על חמש ומעט מהשישית, ועוד, שכניסה לשעה השישית קרויה שש שעות בעצמה לדעות מסויימות. ולאשכנזים עוד טעם להקל בכך, שהעיקר כדעת ר"ת שאין חובה לחכות כלל, אלא להמתין לברכמ"ז ושינוי ארוחות, וההמתנה היא כחומרא כשיטת הרמב"ם ולכן יש שלא ממתינים מלאות.
שאלה: הרבנות לכשרות ארצית: לכם, אני מצטער שאני מנדנד שוב באותו נושא.עניתם היטב לגבי מהי הרבנות הראשית ומהי המחלקה לכשרות ארצית.אבל על עיקר שאלתי לא קיבלתי מענה, שהיא: במומלצים שלכם הכנסתם את בקר חלק בהשגחת הרבנות הראשית לישראל. אם אני רואה מוצר עם הכיתוב חלק בהשגחת הרבנות לכשרות ארצית, זה תופס? זה גם נכלל במומלצים שלכם? אביעד
תשובה: צריך לדבר עם המשגיח האם זה "חלק" או לא וגם באיזה חומרי עיבוד הם משתמשים- כי יכול להיות שהבשר מהדרין וחומרי העיבוד אינם מהדרין. תעשיית עיבוד הבשר התפתחה מאוד בשנים האחרונות. מוצרים כמו: נקניק, נקניקיות, המבורגר, קבב, קובה, קרפלך, קישקע - כולם מבוססים על בשר בקר, בשר הודו או בשר עוף טחון. על גבי הבשר מוסיפים חומרי גלם שונים ומשונים, כמו שאריות שומן בשר, עורות של הודו ועוף, פוספטים, ניטרטים, סוכרים, תבלינים, חומרי טעם, ריח וצבע, ועוד ועוד ועוד. לפעמים התוספות רבות כל כך, עד שהרבנים הפוסקים מתלבטים האם המוצר עדיין מוגדר כבשרי או שהוא נהפך להיות פרווה. אחד מהמאכלים האהובים ביותר על ילדינו (ומהידועים בחסכון שבו) הוא קציצות הבשר והעוף. כשאנו מכינים אותן ב"הכנה ביתית" - אנו יודעים בדיוק אילו חומרים אנו מוסיפים להן. אך למען האמת, די נדיר היום למצוא משפחה שטוחנת את הבשר לבד בבית, ובדרך כלל קונים את הבשר הטחון וממנו עושים את המאכלים האהובים וטעימים לילדינו. מבחינה כשרותית - חשוב להכיר שישנן שתי אפשרויות לקנות בשר טחון: בשר טחון טרי - כשקונים בשר בקצביה אנו בוחרים את מה שאנו רוצים, ויש לשים לב שהבשר הוא תחת כשרות שאנו סומכים עליה. המקפידים על בשר "חלק" צריכים לוודא שהבשר אכן כזה. בשר טחון קפוא - בשר קפוא כולל שני מרכיבים שצריך לבחון: הבשר והתוספות המוזכרות לעיל. הבשר צריך להיות בהתאם לרמת הכשרות שאנו מקפידים עליה. לפעמים, הכיתוב המופיע על האריזה אינו ברור מספיק - מצד אחד, ההכשר הוא הכשר ברמת כשרות רגילה, אבל על גבי האריזה מופיעות הצהרות שלא תואמות את זה. למשל, כתוב "בשר חלק" או "חומר הגלם ממשחטה פלונית". מידע שכזה לא תמיד ניתן לאמת כבר ראינו בכושרות בשר שעל האריזה שלו נכתב שחומר הגלם נלקח ממשחטה כלשהי, למרות שהמשחטה נסגרה שלוש שנים קודם לכן. במקרה כזה, ראוי ונכון לפנות אל הרבנות הנותנת את הכשרות למוצר ולשאול על הסתירה המופיעה בין אישור הכשרות שלהם המופיע על האריזה לבין הכיתוב של המפעל. יתכן שמקור הבשר אכן תואם להצהרה של המפעל, אך ישנן סיבות אחרות לכך שהרבנות לא נתנה הכשר מהדרין למוצר הזה. למשל, בעיה של חומרי גלם נוספים שאינם עומדים בסטנדרטים של כשרות מהדרין. תשומת לב נכונה יכולה לפתור את הבעיה בקלות. בכשרות מהדרין - גם חומרי הגלם שמוסיפים לבשר יהיו ברמת כשרות מהודרת, ואילו ברמת כשרות רגילה - ברוב המקרים גם חומרי העיבוד או צורת ההשגחה יהיו ברמה נמוכה.
שאלה: חתונה: הרב, מה כל כך מיוחד בחתונה שה כל כך רוצה בזה שבגלל זה הוא ברא לנו יצר בשביל זה,וגם חכמים תיקנו לנו לזה שבע ברכות למשך שבעה ימים! ואפילו אולי זה דבר עצוב כי באותו הרגע הבעל מקבל על עצמו את עול הפרנסה ומילא בבר-מצווה שהילד נכנס לעול מצוות והוא מתבגר גם זה שמחה, ואם תגיד שזה כן שמחה כי ככה נבנה בית חדש בישראל מה כל כך מיוחד בזה?
תשובה: ב"ה, הקב"ה רוצה שהעולם ימשיך להתקיים, לכן ציווה את האדם לשאת אישה להוליד בנים ולגדל אותם, ובזה האדם שותף לבנין העולם כפי שה  רוצה, הקב"ה גם נטע באדם יצר, כדי שידחף לעשות זאת, אם לא היה יצר רק יחידי יחידים היו מקימים משפחה וכל האנושות היתה נכחדת, השותפות הזו, הבנין הזה, הבאת חיים חדשים לעולם זו שמחה גדולה, וזה בא מתוך אהבת האשה והשמחה המשותפת. דני ארגמן
שאלה: זרע לבטלה: מה יעשה אדם שצם 3 צומות שובבים מתוכם צום משקיעה עד שקיעה חזר בתשובה הישתדל ללמוד תורה לשמוע שיעורים לא להיסתכל על נשים גם בלבוש צנוע ונפל שוב בזרע לבטלה מרגיש שהוא לא מסוגל ללמוד תורה מבושה (לא כמו פעם) כמה שניסיתי לחזור ללמוד לא הצלחתי אני פשוט לא מרגיש מחובר לה בשום אופן מאז המקרה האם שערי התשובה ננעלו? אנה הרב עזור לי
תשובה: התורה היא המרפא ליצר הזה ולחטא זה, ואינה מקבלת טומאה. כך איתא בזהר ובכתבי הגר"א. תעשה תשובה, תנסה שוב בכל הכח, ותעסוק בתורה שבעל פה בעמל. הצום הוא דבר טוב, אך לא להרבות בכך יתר על המידה. בהצלחה
שאלה: שם ילוד: שמי הפרטי אלעד וכשנולדתי ניתן לי שם שני, נוסף, רפי. השם ניתן על שם סבי, זצ ל, רפאל. כעת ברצוני לקרוא לבני בשם רפאל. האם ניתן על פי ההלכה?
תשובה: מנהג אשכנז להמנע מכך, מנהג עדות המזרח להתיר זאת
שאלה: חרדות בחיים: אני בנאדם מאוד לחוץ בחיי.כל יום אני לחוצה על משהו אחר והחלטתי שאני כבר לא יכולה להמשיך עם זה.אני הרבה פעמים לחוצה על דברים שהם לא בשליטתי.כל הזמן אני חושבת מה יהיה על העתיד ואם אני אחלה פתאום במשהו וכו.או אם אני עושה מעשה או טעות שהם באמת לא חשובים ככ אני כל הזמן חושבת מה יכולות להיות ההשלכות של זה. אני רוצה לדעת אם יש לך איזשהו ספר תורני להציע לי שיעזור לי להתמודד עם זה. וערב טוב.
תשובה: כמו בגוף כך בנפש. אם יש דימום מהאף שלא נפסק, אם יש כאב ברגל שלא חולף, הולכים לרופא ובודקים מה קרה. ספרים תורניים לא פותרים מצוקות גוף. כך גם ברגש - אם יש רגשות מוגזמים: חרדות ודאגות מטרידות, הולכים לפסיכולוגית ובודקים מה קורה. ספרים תורניים לא פותרים מצוקות רגשיות.
שאלה: נגיעה בחניכים צעירים: אני מדריכה בתנועת הנוער בני עקיבא כיתות ד. ויש לי חניך בעייתי, החניך מגיע מבית קשה. החניך מאוד רוצה יחס אישי ממני, הוא זקוק להרבה חום. רציתי לדעת האם כבר מגיל צעיר אסור לי לגעת בחניכים שלי? מראש.
תשובה: כל הכבוד לך שאת עושה עבודה חשובה כל כך, להדריך ילדים כאלו שמגיעים גם מבית קשה, ולעודד את רוחם. זה בהחלט דבר חשוב מאוד בייחוד כשלפעמים בבית הם לא מקבלים יחס מתאים. למעשה, אין לגעת בחניכים שמעל גיל 9 ואני מצרף לך קישור לשתי תשובות מפורטות יותר: בהצלחה רבה עקיבא akiva.ka gmail.com
שאלה: צבא: שבוע טוב, ההורים שלי קימו אורך חיים חילוני עד ההריון שאני הייתי בו ומאז אמא שלי התחזקה ואני איתה. כל שיצא שאמא שלי דתיה ואבא והאחיות חילוניות, תמיד הייתי דתיה אבל זה היה רק בנוגע לשבת וכשרות לפני כשנה התחלתי להתחזק יותר גם בנוגע לצניעות שמירת נגיעה ואמונה קיבלתי לא מזמן צו ראשון, והלכתי עליו ואני מתלבטת המון אם ללכת לצבא או לא אני יודעת את כל ההלכות בנוגע לזה ושזה אסור שזה לא תפקידה של האישה אבל בכל זאת יש לי מן הרגשה פנימית חזקה שלשמור על הארץ במו ידי, של לתת מעצמי לארץ שלי ולהלחם למען הארץ שלי, אני לא חושבת שאני יתדרדר בצבא מבחינה דתית כי אני חיה בבית חילוני כך ששום אדם לא יוכל לשנות לי את השקפת העולם וגם תוך כדי שאני כותבת את המילים האילו אני מהבולבלת בין ההרגשה הפנימית להלכה. אני פוחדת שאני ילך לשירות ואני ירגיש שפספסתי. הולכים אחרי ההרגשה הפנימית החזקה או אחרי ההלכה?
תשובה: זה לא רק עניין של הרגשה מול הלכה. זה גם עניין של חוסר הכרות עם המציאות ועם הקשיים הצפויים. להלן קישורים לנושא
שאלה: תבלינים מחו  ל: קיבלתי מתנה חבילה של תבלין שיוצרה בהודו. האם מותר להשתמש בה?
תשובה: אי אפשר לדעת האם הוא כשר או לא.
שאלה: סיאנס: רציתי לדעת ראיתי היום סרט אמריקאי שכאילו בסרט הם עושים סיאנס והאורות נכבים והכוס זזה לבד על הלוח רציתי לדעת אם זה נקרא כאילו חס וחלילה עשיתי סיאנס או שבגלל שזה סרט זה לא נחשב כי אחרי שראיתי אותו במשך עשרים דקות הפסקתי לראותו בגלל שאני יודע שזה לא טוב ואם כן מה אפשר לעשות כדי לתקן את זה וממה להיזהר
תשובה: לא קרה כלום. גם לא השתתפת בסיאנס. גם הסיאנס בסרט אינו סיאנס אמתי אלא משחק. מכל מקום תפיק לקח שצריך לדעת מראש מה יש בסרט שאנחנו עומדים לראות, מפני שכמעט בכל הסרטים יש תקלות הרבה יותר נפוצות כמו צילומים של נשים לא צנועות וכד
שאלה: צימוקים: ראיתי שפורסם השנה שיש בעיה גדולה מאוד והצימוקים והתותים מאוד נגועים. השאלה שלי: האם יש דרך כל שהיא להכשיר ולנקות את הצימוקים? או שעדיף כלל לא להשתמש בצימוקים? מראש!
תשובה: הבעיה קיימת כבר שנים רבות. עיין:
שאלה: תפילה: המושב שבו אני גרה מוגדר שמושב בעל צביון דתי, אך יש בו המון חילונים. לסניף בני עקיבא במושב יש חשיבות רבה לאחדות של המושב כיוון שזוהי כרגע התנועה היחידה שקיימת (ובשנתיים האחרונות רוצים לפתוח בני המושבים.) אם יפתחו בני המושבים החברה במושב ממש תתפרק ולא נהיה מאוחדים כמו עכשיו. לכן הסניף משמש ממש כמקום של קירוב ללבות ואחדות מטורפת! במוצאי כל שבת אחרי הסניף כולנו הולכים לתפילת ערבית (מי שרוצה- נכנס. אין עניין של חובה. משהו שצריך להגיע מבחירה ורצון אמיתי.) בשבט נבטים (כיתה ד ) יש המון חניכים שאינם דתיים. אך מתוך בחירה ורצון שלהם ב"ה נכנסים לתפילה. הבעיה היא שהם לא מכירים את התפילה וצריך לעזו להם המון במהלך התפילה. בשבתות האחרונות נתקלתי בשאלה שעלתה לי ולא מצאתי תשובה. בזמן שעזרתי לאחת החניכות התחלנו את תפילת שמונה עשרה, ובאמצע התפילה החניכה שאלה אותי שאלה. נעזוב לשנייה את העניין שהיא הלכה בתפילה ודיברה (היא קטנה, והיא לא יודעת שאסור.) אבל. מה עליי לעשות במצב כזה? איך אני יכולה לעזור לה? ובכלל. בכל התפילה, אם עוזרים להם- זה מפריע לנו להתפלל. אבל מצד שני, יש לנו תפקיד ושליחות מסוימת. וצריך לעזור להם. אשמח לעזרה:)
תשובה: תפילת ערבית אינה חובה לנערות. ודאי אין לך חובה להתפלל ערבית במניין. בזמן התפילה לא תתפללי עם הציבור, כדי שתהיי פנויה לחניכות שלך. תגידי רק את הפסוק  שמע ישראל  עם כולם ותעני  ברכו את הד  המבורך  וקדיש. את צריכה לסייע להתנהלות התפילה של הסניף ושל החניכות שלך, זה יותר דחוף ויותר חשוב. אחרי התפילה תמצאי זמן לעצמך להתפלל ביחידות ובנחת. בעזרת ד  תזכי לכוח ותבונה ותעשי חיל.
שאלה: האם ללכת לפי מנהגי האבא?: כבוד הרב: אבא שלי אשכנזי ואמא שלי מרוקאית. אני כבר מתעטף בטלית מגיל 13. השאלה- האם אני אוריד את הטלית כמנהג האשכנזים שלא מתעטפים הטלית עד הנישואין או להמשיך כפי שהתרגלתי? מעדי רפאל שפאן.
תשובה: וברכת ד  מכיון שהתחלת כדאי להמשיך, מכיוון שאין זה כנגד המנהג, אלא שבני אשכנז לא נהגו, אבל הרוצה לנהוג יכול לנהוג, ועוד שיש הרבה מבני אשכנז שגם מתעטפים מגיל יג, על כן לא כדאי לשנות. בברכת התורה והארץ יהודה הלוי עמיחי מכון התורה והארץ
שאלה: כיבוד הורים: אני בת 13 וחצי, בשיא גיל הטיפש-עשרה. וכפי שניתן להבין, יש לי בעיות עם ההורים. לפעמים אני מתמרמרת על מה שהם עושים או על כך שהם מאיימים עלי שאם לא אעשה משהו איענש, או שסתם משהו רע קורה, ואז אני מתחילה להתחצף ויש צעקות וזה כבר הגיע למצב של כמעט בריחה מהבית ועוד דברים נוראים. לפני חצי שנה נולדו אצלנו, ברוך השם, תאומות ולכן אימי לחוצה וכועסת ללא סיבה ומענישה אותי ואת האחים שלי לפעמים כמעט ללא הצדקה אך לרוב ניתן לחלוק עלי בעניין זה. פשוט נראה לי שזה ככה, ולפעמים אפילו אבא שלי מתווכח איתה ואומר שזה לא ר וזה רק מחמיר את המצב. אני פשוט מתחילה לחשוב שהבית הזה הוא לא המסגרת המתאימה לי, אני מחזיקה מעצמי בן אדם בעייתי. אשמח אם כבוד הרב יוכל לסייע לי לשפר את המצב.
תשובה: מה שעובר עלייך תואר בקיצור ובבהירות בדברייך הקצרים. הבה ננסה לעבוד ביחד. לחלץ מתוך עצמך את דרכי ההתמודדות שלך עם המציאות הזו. צעד אחרי צעד. האם את יכולה לנסות ולהסביר מה לדעתך חסר לך בשביל להתמודד עם המצב המורכב הזה? על מה את חולמת שיהיה חלק מהפיתרון?
שאלה: שנת שמיטה: היי,יש לי שאלה שקשורה לשנת שמיטה. הרי זה ידוע שבשנת שמיטה אסור כלל לעבוד את האדמה! אז השאלה שלי היא כזו :ראיתי כתבה ששתלו פרחים בתוך בקבוקים,עציצים.האם בשנת השמיטה זה מותר לעשותאת זה?!
תשובה: מותר לעשות זאת בתנאים מסויימים. 1. עציץ שאינו נקוב (כלומר אין חיבור לקרקע) 2. בתוך מבנה סגור
שאלה: סדום ועמורה אנשים צדיקים?: רציתי לשאול, בכבודך, האם אנשי סדום ועמורה היו אנשים טובים בתקופה לפני שאלוקים העניק להם כל כך הרבה שפע?
תשובה: אינני יודע על אנשי סדום ועמורה לפני שזכו לברכת ד, אבל הרעיון שאתה מעורר, שהעושר וההצלחה מביאים לגאווה, נאמר בפרוש על עם ישראל (דברים פרק ח ): יא השמר לך פן תשכח את ד  א-להיך לבלתי שמר מצותיו ומשפטיו וחקתיו אשר אנכי מצוך היום יב פן תאכל ושבעת ובתים טובים תבנה וישבת יג ובקרך וצאנך ירבין וכסף וזהב ירבה לך וכל אשר לך ירבה יד ורם לבבך ושכחת את ד  אלהיך המוציאך מארץ מצרים מבית עבדים - - - - - יז ואמרת בלבבך כחי ועצם ידי עשה לי את החיל הזה.
שאלה: מה אעשה עם עצמי?: אני בן 15 ונמאס לי מהכול נמאס לי מהישיבה התיכונית,נמאס לי מהמורים,נמאס לי מהחברים,מהתפילות,מכל הרמים שמנסים למצוא פתרון לבעיה שלי ובסוף נראה שהם בכלל לא יודעים על מה אני מדבר ואני כבר לא יודע מה יהיה עם החיים שלי מה אתה חושב שכדאי לי לעשות במצבי? אני ממש מנסה למצוא משמעות לחיי אבל אני לא מצליח.
תשובה: ב"ה, קשה לענות על שאלה כזו במייל, אשמח לעזור לך אם תתקשר לפלפון 052-7710491 דני ארגמן